Love и риболов на избиратели | webcafe.bg
Тома Захариев 26.06.2012, 16:05 (обновена 27.06.2012, 16:28) 1 от 3 снимки
Има жена, няма любов
Из интервюто на Б.Борисов в сп. Love style
- Има ли все пак по-близка до Вас жена, въпреки че не е в кухнята Ви?
- Нямам първа дама и не ми пречи. Има една госпожица, която ми е по-близка. Милата, само да я обявя и ще я разкостят. Когато приключа с държавната работа, ще се оженя и ще си я прибера.
- Влюбен ли сте?
- Не мога да съм влюбен. Да си влюбен, означава да мислиш за някого, да му даваш време, да го водиш на разходка, на почивка. Аз сега нямам такава връзка. Събота и неделя работя, вечер - също. И на рождения ми ден нямаше жена в къщата ми.
Ах, тази Цачева
На въпрос дали сега я ухажват, Цачева отговаря: "Трудно ми е да кажа дали сега комплиментите са протоколен жест, акт на внимание заради поста, или израз на човешко внимание, но все пак от житейският си опит човек успява да отсее истинското от другото внимание".
Министър-нападателят
Полегнал е Дянков Фатмагюлене*
След като "сериозните" медии достатъчно дълго време поддържаха сляпата любов към снажния ни премиер със съобщения за подвизите му на спортния терен, от лайфстайлските очаквахме да хвърлят малко по-ироничен поглед към не-политическите дарби на Борисов. Оказа се обаче, че те са влезли буквално в спалнята му, за да ни уведомят как я дели с китарата си, гиричките и боичките си, а жена ще влезе там чак когато "приключа с държавната работа - ще се оженя и ще си я прибера". Изглежда жената бая ще има да чака, тъй като пъстрият и сензационен профил на премиера в издание, чието име сякаш е създадено специално за него, директно му осигуряват вота на почти всички лелеещи за силно мъжко рамо госпожици и госпожи, които ще прочетат разсъжденията на Борисов за любовта, изневярата, както и за патриархалната носталгия по жените, дето си знаят мястото - в кухнята. В точка втора от политическо-развлекателния дневен ред виждаме Цецка Цачева, председател на НС, на корица на таргетирано към поп фолк толерантните списание (ако съдим по негови предишни корици с певици от бранша).Снимката от корицата вече беше обсъдена подробно в социалните мрежи заради вълшебната намеса на Mr. Photoshop, подействал доста освежаващо на 54-годишната Цачева. Интервюто в списанието също е в стила на свръхгероизма, изграждайки образа на Цачева като ухажвана работохоличка, която върти парламента на малкия си пръст. След като наскоро и финансовият министър Симеон Дянков се появи полегнал на диван в иначе по-интелектулното лайфстайл списание Max, а Вежди Рашидов поговори пред дебелото списание "Биограф", се чудим къде ще блесне вътрешният министър Цветан Цветанов, предизвикателство за всяко модно списание с избродираните с TzvTzv ръкавели.Още преди години, все още главен секретар на МВР, Борисов се появи на корицата на списание "Жената днес“ и после бързичко се изстреля в сърцата на избирателките, докато избирателите зяпаха първите му хеттрикове.Подобен политически PR обаче вече се поизчерпва, така че не е лошо Борисов да извади коза "тайнствена госпожица", да хване китарата и медиите съвсем да коленичат от умиление.
Oще: бойко борисов списание Още от Политика
7 Eugenia Dimitrova | 27.06.201218:01
ТОЙ като приключи с държавата, дали ще има все още останали разумни хора в България?	оценка
6 Чинчифон | 27.06.201211:43
След 500 години робство,ние необратимо сме станали генетически подлизурки и подмазвачи.Заможните българи дори са се откроявали с фесове и чалми.
Нормално е навеждането да се утвърди и като най-ярката проява и на родните ни медии.Защото в тях се "трудят" най-наведените роби.Те просто са заменили фесовете с руски каскети,а сега вече им се радваме и на каубойските шапки.
Но...фесовете пазим грижливо,за всеки случай!Както Бойко пази партийният си билет.Той знае защо... оценка
5 Stoil Georgiev | 27.06.201208:12
&#8206;"Нямам първа дама и не ми пречи. Има една госпожица, която ми е по-близка. Милата, само да я обявя и ще я разкостят. Когато приключа с държавната работа, ще се оженя и ще си я прибера." - Ама моля Ви, г-н Борисов, направо приключвайте с държавната работа и си я прибирайте женичката! А може и да не си я приберете, но е много, много важно възможно най-скоро да приключите с държавната работа! оценка
4 peta_wawa | 26.06.201221:23
Има време до изборите, ще покаже и госпожицата и китарата. Като един друг генерал преди, абе живота се повтаря, само по-малките не помнят ... А Цецка така са я изтънили в гушата че ще и падне главата, ей ама некадърни фотошопчии ...	оценка
3 scorpio | 26.06.201219:35
Имам един познат педерас' (нали знаете - аха-аха да е гей, ама не е нито художник, нито музикант, а прост пожарникар), дето много обича да разправя как през ден му се лепва някаква кака я с Мазерати, я с еднофамилен дворец в Южна Франция... но понеже той бил скромен и не искал да се обвързва, всяка седмица ходел на к***и. При което аз лично съм го виждал да обръща внимание само на мъже... внимание, от което всеки "нормален" мъж би се изчервил. Та някакси съм си създал мнение за хората дето "ревностно" пазят интимния си живот за вкъщи, но "небрежно" подхвърлят подробности от него пред случайни "жълти" журналисти...
А що се отнася до Министъра на Всичко в Републиката - мисля, че елементарното уважение изисква да не бъде намесван в каквито и да е "лайфстайл" изяви, а само и единствено в сериозни такива. ... Защото някой виждал ли го е да се майтапи например в неформална обстановка? Не - само когато е "заловил" углавен престъпник или заклеймява подкупен съдия опитния наблюдател може да улови загадъчна усмивка върху свинксовото му лице (сещам се за сравнението - сцепена тиква, но пък става двусмислено). На Ал Бънди най- му подхожда обширно интервю в Годишника на Софийския Университет.	оценка
2 MacAllister | 26.06.201218:12
Време е всички, които се съпротивляват на окончателната и абсолютна победа на ГЕРБ да се откажат. С лидер като Борисов - човек с толкова разностранни таланти ГЕРБ са осъдени на успех и победи! Борисов е футболист, каратист, пожарникар, комунист, капиталист, ляв и десен, китарист, художник (признат), бияч и бит, гърмящ и гърмян, съдник и виновник - той е навсякъде, той е всичко, той знае всичкп! И представете си, че беше прочел две книги в жовота си - тогава и Господ нямаше да може да се мери с Него!	оценка
1 niemen | 26.06.201217:32